Sinplizio (aita santua)

Sinplizio (Tivoli ?-Erroma 483ko martxoak 10) Eliza Katolikoko 47. aita santua izan zen 468 eta 483 bitartean.

Kastinoren semea, bere aitasantualdian gertatu zen Mendebaldeko Erromatar Inperioaren erorketa 476an heruloen errege zen Odoakrok azken enperadorea izan zen Romulo Augustulo garaitu eta kargutik kendu zuenean.

Konstantinoplan, Basilisko Zenon enperadorearen aurka matxinatu zen eta tronua bereganatu zuen. Monofisita adierazia "Enkyklikon" delakoa aldarrikatu zuen, 451n monofisismoa kondenatu zuen Kaltzedoniako kontzilioa onartzen ez zuen ediktu erlijiosoa.

Ediktu hori baliogabetua geratu zen Zenonek tronua berreskuratu zuenean, baina bandaloekin eta ostrogodoekin izan zituen borroken ondorioz, enperadoreak eztabaida monofisitarentzako konponbide bat topatu zuen 482an "Henotikon" bezala ezagutu zen ediktu berri bat argitaratuz, non monofisiten eta ortodoxotzat hartzen zen doktrinaren arteko batasun formula bat bultzatzen zen.

Ediktu berri honek sortuko zuen arazoa eta Akaziar zisma eragingo zuena, ez zuen Sinpliziok bizi izan, hau 483ko martxoak 10ean hil baitzen.

Erreferentziak 

Aita santuak
Santuak